CELEX: 62012FN0093
Language: bg
Date: 2012-09-06 00:00:00
Title: Дело F-93/12: Жалба, подадена на 6 септември 2012 г. — ZZ/Комисия

10.11.2012   
            
            
               BG
            
            
               Официален вестник на Европейския съюз
            
            
               C 343/23
            
         Жалба, подадена на 6 септември 2012 г. — ZZ/Комисия
   (Дело F-93/12)
   2012/C 343/39
   Език на производството: френски
   
      Страни
   
   
      Жалбоподател: ZZ (представител: адв. M.-A. Lucas)
   
      Ответник: Европейска комисия
   
      Предмет на производството
   
   Искане за отмяна на решението да не се поднови договора на жалбоподателя като договорно нает служител.
   
      Искания на жалбоподателя
   
   
               —
            
            
               Да се отмени решението от 1 декември 2011 г. на Директора на Службата за инфраструктура и логистика в Люксембург (OIL) да не се поднови договора на жалбоподателя, който вследствие на това е прекратен на 15 януари 2012 г.;
            
         
               —
            
            
               да се отмени, доколкото е необходимо, решението, с което това решение е потвърдено, съдържащо се в писмото от 6 февруари 2012 г. на Директора;
            
         
               —
            
            
               да се осъди Комисията да плати на жалбоподателя, като обезщетение за вредата, нанесена на неговата кариера в периода от 15 януари до 30 юни 2012 г., сумата, съответстваща на разликата между нетното трудово възнаграждение, което той е щял да получи в OIL и нетните помощи за безработица, на които е имал право, оценени временно на 11 309 EUR, и да внесе по неговата сметка в общностната пенсионна схема вноските, съответстващи на възнаграждението, което е щял да получи;
            
         
               —
            
            
               да се разпореди подновяването за неопределен срок на договора на жалбоподателя в OIL, с действие от датата на изтичане на срока на неговия настоящ договор;
            
         
               —
            
            
               при условията на евентуалност да се осъди Комисията да му плати като обезщетение за вредата, която би била нанесена на неговата кариера в противен случай, считано от тази дата, разликата между възнаграждението и пенсионните права, които е щял да придобие ако неговият договор в OIL беше подновен за неопределен срок и възнаграждението или свързаните с него доходи и пенсията, на които той освен това би имал право;
            
         
               —
            
            
               да се осъди Комисията да му плати сумата от 5 000 EUR като обезщетение за неимуществените вреди, понесени в резултат на неподновяването на неговия договор с OIL;
            
         
               —
            
            
               да се осъди Комисията да му плати сумата от 5 000 EUR като обезщетение за неимуществените вреди, понесени в резултат незаконосъобразността на неговия доклад за оценка за 2010 г.;
            
         
               —
            
            
               да се осъди Комисията да заплати съдебните разноски.